
转讜住驻讜转



 讛''讙 专''转 讛诇讱 专讘讬 讬讛讜讚讛 讘谉 讙专讬诐 讜住讬驻专 讚讘专讬诐 讜谞砖诪注讜 诇诪诇讻讜转 讜讬砖 住驻专讬诐 砖讻转讘 讘讛谉 讬讛讜讚讛 讜讗讬谉 谞专讗讛 诇专讘讬谞讜 转诐 讚讗诪专讬谞谉 讘驻专拽 拽诪讗 讚诪讜注讚 拽讟谉 (讚祝 讟.) 讻讬 讛讜讜 诪讬驻讟专讬 专' 讬讛讜讚讛 讘谉 讙专讬诐 讜专''砖 讘谉 讞诇驻转讗 诪专' 砖诪注讜谉 讘谉 讬讜讞讬 讗诪专 诇讬讛 诇讘专讬讛 讗谞砖讬诐 讛诇诇讜 讗谞砖讬 爪讜专讛 讛诐 讝讬诇 讙讘讬讬讛讜 讚诇讬讘专讻讜讱 诪讻诇诇 讚讙讘专讗 专讘讛 讛讬讛 讜讘住讜祝 砖诪注转讗 诇''讙 讙诇 砖诇 注爪诪讜转 讘诇砖讜谉 讙谞讗讬 讗诇讗 谞讞 谞驻砖讬讛: 

诪讛专砖"讗 - 讞讬讚讜砖讬 讛诇讻讜转

讘讚"讛 讚讘专讬诐 讟诪讗讬诐 讻讜' 讚讘砖诇诪讗 诇砖讜谉 讛专注 讻讜' 讚讻转讬讘 诪诇砖谞讬 讘住转专 讻讜' 注讻"诇 讚讘讛讗讬 拽专讗 诪驻讜专砖 诇砖讜谉 讛专注 讗讘诇 讘拽专讗 讚诪讬讬转讬 诇注讬诇 讻讬 讬住讻专 驻讬 讚讜讘专讬 砖拽专 诇讗 诪砖诪注 讻"讻 诇砖讜谉 讛专注 讜诇讗 诪讬讬转讬 诇注讬诇 讗诇讗 诇住诪讱 讘注诇诪讗 讚讬住讻专 讛讜讗 诇砖讜谉 讗住讻专讛 讜拽"诇:





诪讛专砖"讗 - 讞讬讚讜砖讬 讗讙讚讜转

讜讛诪诇讱 讬砖诪讞 讙讜' 讻讬 讬住讻专 驻讬 讚讜讘专讬 砖拽专 讻讜'. 诇砖讜谉 讛专注 谞讜驻诇 讘讬谉 讗讜诪专 讗诪转 讜讘讬谉 讗讜诪专 砖拽专 讗讘诇 讛讗讬 拽专讗 讗讚讜讘专 诇砖讛"专 砖拽专 拽讗讬 讻讛讱 讚讗诪专讬谞谉 驻专拽 讛注专诇 讘讚讜讗讙 砖讗诪专 诇讜 诇砖讗讜诇 注诇 讚讜讚 注讚 砖讗转讛 砖讜讗诇 注诇讬讜 讗诐 讛讙讜谉 讛讜讗 诇诪诇讻讜转 砖讗诇 注诇讬讜 讗诐 讛讜讗 专讗讜讬 诇讘讗 讘拽讛诇 讚诪专讜转 拽讗转讬 讻讜' 讜讝讛 砖讘拽砖 讚讜讚 注诇 注爪诪讜 讜讛诪诇讱 讬砖诪讞 讘讗诇讛讬诐 砖讬讘专专 砖讛讜讗 讻砖专 讜专讗讜讬 诇诪诇讻讜转 讜讬转讛诇诇 讻诇 讛谞砖讘注 讘讜 讚讛讬讬谞讜 诪讬 砖谞砖讘注 讘诪诇讱 讞讬 讗讚讜谞讬 讛诪诇讱 讬转讛诇诇 讘讜 讻讬 砖驻讬专 谞砖讘注 讜讻谉 讛讬讛 讚专讻谉 诇讬砖讘注 讘讞讬 讛诪诇讱 讻诪驻讜专砖 讘讻诪讛 诪拽专讗讜转 讜讗诪专 讜讝讛 讬讘讜专专 讻讬 讬住讻专 讜讙讜' 讚讛讬讬谞讜 砖讬诪讜转 讚讜讗讙 讘诪讬转转 讗住讻专讛 砖讛讬讗 诪讬转转 讘注诇讬 诇砖讛"专 讜拽"诇:


讗注"驻 砖讻诇讬讜转 讬讜注爪讜转 讜诇讘 讻讜'. 诪驻讜专砖 驻专拽 讛专讜讗讛 注"砖:


讘注讜谉 讘讬讟讜诇 转讜专讛 讻讜'. 驻讬专砖"讬 讚注谞讜砖 谞诪讬 诪讬转讛 讻讚讗诪专讬谞谉 诪拽专讗 谞讚专砖 诇驻谞讬 驻谞讬讜 诇诪注谉 讬专讘讜 讬诪讬讻诐 讻讜' 注讻"诇 讜拽"拽 讚讗"讻 转拽砖讛 诪专"砖 讗讛讛讜讗 讗诪讜专讗 讚住"诇 诇注讬诇 讚讗讬谉 诪拽专讗 讝讛 谞讚专砖 诇驻谞讬 驻谞讬讜 讜注"讻 谞专讗讛 讚讛讻讗 诇讗 讗爪讟专讬讱 诇讜 诇讛讱 讚专砖讛 讚诇驻谞讬 驻谞讬讜 讗诇讗 讘诪讬转转 讛诪讘讟诇 注爪诪讜 讚拽讬讬诪讬谞谉 讛讻讗 谞驻拽讗 诇谉 砖驻讬专 诪讻讬 讛讜讗 讞讬讬讱 讜讗讜专讱 讜讙讜' 讛讗 讗诐 诇讗 转诇诪讜讚 讬转诪注讟 讜拽"诇:


谞讻专讬诐 讬讜讻讬讞讜 讻讜'. 讜讗"转 转拽砖讬 谞诪讬 诇谞驻砖讬讬讛讜 讘讬谉 诇诪专 诪砖讜诐 诇砖讛"专 讜讘讬谉 诇诪专 诪砖讜诐 讚讘专讬诐 砖讗讬谞谉 诪转讜拽谞讬谉 讛讗 讛谞讻专讬诐 讗讬谞谉 诪爪讜讬谉 注诇 讻讱 讜讬"诇 讚诇讚讬讚讛讜 谞讬讞讗 讚讗注"讙 讚谞讻专讬诐 诇讗 谞爪讟讜讜 注诇 诇砖讛"专 讜注诇 砖讗讬谞讜 诪转讜拽谉 诪"诪 砖讬讬讱 讘讛讜 诇拽讬讬诐 讗讜转谉 诪砖讗"讻 讘转"转 讚讛谞讻专讬 讗住讜专 讘讛 讜讞讬讬讘 诪讬转讛 注诇讬讛 讗诐 讛讜讗 诇讜诪讚 讗讜转讛 讻讚讗诪专讬谞谉 驻专拽 讚' 诪讬转讜转 讜诪讗砖讛 谞诪讬 讚驻专讬讱 讛讬讬谞讜 谞诪讬 诪砖讜诐 讚讗住讜专讛 讘转"转 讻讚讗诪专讬谞谉 讘住讜讟讛 讛诇讜诪讚 讗转 讘转讜 转讜专讛 讻讗诇讜 诪诇诪讚讛 转驻诇讜转 讜诪转讬谞讜拽转 讚驻专讬讱 谞诪讬 诪砖讜诐 讚诇讗 砖讬讬讻讬诐 讻诇诇 讘转"转 讚讗讬谞谉 讘谞讬 诇讬诪讜讚 讻诇诇 讜讚讜"拽:


讗诐 诇讗 转讚注讬 诇讱 讙讜' 爪讗讬 诇讱 讘注拽讘讬 讜讙讜'. 注讬讬谉 驻讬专砖"讬 讜讛讜讗 讚讞讜拽 讜谞专讗讛 诇驻专砖 讛讚专砖 讝讛 诇驻讬 砖讗诪专讜 诇注讬诇 诪讬谞讬讛 砖诇诪讛 讗讛讬讛 讻注讜讟讬讛 讙讜' 讚讛讬讬谞讜 讘讙诇讜转 讻讗讘讬诇讛 讝讜 讜讛砖讬讘 诇讛诐 专讜讞 讛拽讜讚砖 讗诐 诇讗 转讚注讬 诇讱 讙讜' 诇诪讛 讛讜讗 讛谞谞讬 诪讜讚讬注讱 砖讝讛 转讬拽讜谞讱 爪讗讬 诇讱 讘注拽讘讬 讛爪讗谉 讚讛讬讬谞讜 讘注拽讘讬 讚讜专 讛诪讚讘专 讚讻转讬讘 讘讛讜 谞讞讬转 讻爪讗谉 注诪讱 讜讙讜' 爪讗讬 诇讱 讘注拽讘讬讛谉 砖诇诪讚讜 转讜专讛 讘诪讚讘专 讜讗讝 专注讬 诇讱 讙讚讬讜转讬讱 砖讛谉 转诇诪讬讚讬 砖诇 讘讬转 专讘谉 注"讚 砖讗诪专讜 讙讚讬讬诐 谞注砖讜 转讬讬砖讬诐 讜讗讜转谉 讙讚讬讬诐 讛谉 讛谉 诪砖讻谞讜转 注诇 讛专讜注讬诐 专"诇 讘诪拽讜诐 讛专讜注讬诐 砖讛诐 讛爪讚讬拽讬诐 讜讛诪谞讛讬讙讬诐 砖讗诐 讗讬谞谉 讘讚讜专 讬讛讬讜 讛讙讚讬讬诐 砖讛诐 转砖讘"专 谞转驻住讬诐 转讞转诐 注诇 讛讚讜专 讜拽"诇:


讻诪讛 谞讗讬诐 讻讜' 转拽谞讜 砖讜讜拽讬诐 讻讜'. 诇讻讗讜专讛 讚讘专讬诐 讗诇讜 讛诐 讘注爪诪诐 讛转谞爪诇讜转 砖诇 讛讗讜诪讜转 诇注转讬讚 讘讬讜诐 讛讚讬谉 讜讚讘专讬 专"砖 讛诐 讘注爪诪诐 讚讘专讬 讛拽讘"讛 诇讗讜诪讜转 讛注讜诇诐 讘讬讜诐 讛讚讬谉 诇注转讬讚 讻讚讗讬转讗 讘讛讚讬讗 讘专驻"拽 讚注"讝 讜爪"诇 讚讜讜讚讗讬 专讘讬 讬讛讜讚讛 谞诪讬 诪讜讚讛 讻诪"砖 讘住讜讙讬谉 讚讛转诐 砖讛砖讬讘 诇讛诐 讛拽讘"讛 诪讛 砖注砖讬转诐 诇爪讜专讱 注爪诪讻诐 注砖讬转诐 讻讜' 讜讻讚讗诪专 专"砖 讛讻讗 砖讛专讬 诇讗 拽讗诪专 专"讬 讚转拽谞讜 砖讜讜拽讬诐 讻讜' 讻诇讜诐 诇讗 注砖讜 讗诇讗 讘砖讘讬诇 讬砖专讗诇 讻讜' 讻诪"砖 砖诐 砖讻谉 讬讗诪专讜 讗讜"讛 诇注转讬讚 讗诇讗 专"讬 住转诐 讚讘专讬讜 诪驻谞讬 讬专讗转 诪诇讻讜转 讜讗诪专 讻诪讛 谞讗讬诐 讻讜' 转拽谞讜 砖讜讜拽讬诐 讻讜' 诪讬讛讜 砖驻讬专 诪爪讬谞谉 诇诪讬诪专 砖诇爪讜专讱 注爪诪诐 注砖讜 讻转砖讜讘转 讛拽讘"讛 讚讛转诐 讜讚讜"拽:


讗讬转专讞讬砖 谞讬住讗 讜讗讬讘专讜 诇讛讜 讞专讜讘讗 讻讜'. 讗驻砖专 讚谞拽讟 讞专讜讘讗 讚讛讬讛 谞住 讘转讜讱 谞住 讚讗讬谞讜 讟讜注谉 驻讬专讜转 注讚 砖讘注讬诐 砖谞讛 诪谞讟讬注转讜 讜讻讗谉 讟注谉 驻讬专讜转 诪讬讚 讜拽"诇:


讘注讬讚谉 爪诇讜讬讬 诇讘讬砖 讜诪讻住讬 讻讜' 诇讗讜 诪砖讜诐 砖诇讗 讬讛讗 诇讘讜 专讜讗讛 讗转 讛注专讜讛 讚讛讗 诪讻住讬 讘讞讜诇 讛讜讜 讻驻专砖"讬 讗诇讗 诪砖讜诐 讛讻讜谉 诇拽专讗转 讗诇讛讬讱 讜讙讜' 讻讚讗诪专讬谞谉 讘驻"拽 讜拽"诇:


诪砖驻讟 专砖注讬诐 讘讙讬讛谞诐 讻讜'. 诪驻讜专砖 讘诪住' 注讚讬讜转 注"砖:


讗诪专 诇讬讛 讘谞讬 讚讬 诇注讜诇诐 讗谞讬 讜讗转讛 讻讜'. 驻专砖"讬 讚讬 诇注讜诇诐 讘注讜住拽讬 转讜专讛 讗谞讬 讜讗转讛 注讻"诇 讜讬讜转专 谞专讗讛 诇驻专砖 注"驻 诪"砖 驻' 诇讜诇讘 讜注专讘讛 砖讗诪专 专砖讘"讬 讻讬 专讗讬转讬 讘谞讬 注诇讬讛 讜讛谞诐 诪讜注讟讬谉 讻讜' 讗诐 砖谞讬诐 讛谉 讗谞讬 讜讘谞讬 讻讜' 讜诪住讬拽 砖诐 讚讛讬讬谞讜 讚注讬讬诇讬[讘诇讗] 讘专 注"砖:


讞讚 讻谞讙讚 讝讻讜专 讜讞讚 讻谞讙讚 砖诪讜专 讻讜'. 讚讗注"讙 讚讝讻讜专 讜砖诪讜专 讘讚讘讜专 讗讞讚 谞讗诪专讜 讻讚讗诪专讬谞谉 驻专拽 砖讘讜注讜转 砖转讬诐 诪"诪 讛讜讜 转专讬 诪讬诇讬 讝讻讜专 讛讜讗 注砖讛 讜砖诪讜专 讛讜讗 诇讗 转注砖讛 讻诪驻讜专砖 讘讚讘专讬 讛专诪讘"谉 讜讻讘专 讛讗专讻谞讜 讘讝讛 驻专拽 砖讘讜注讜转 砖转讬诐 注"砖 讜诪讟注诐 讝讛 讚讗讞讚 讻谞讙讚 讝讻讜专 讜讗讞讚 讻谞讙讚 砖诪讜专 谞讛讙讜 谞诪讬 讘谞专 砖诇 砖讘转 诇讬讟讜诇 讘' 谞专讜转 讜讻诪讜 砖讘谞专讜转 讝讜讻讬谉 诇讘谞讬诐 讞讻诪讬诐 讻诪"砖 诇注讬诇 讛"谞 讛讚住讬诐 注"砖 讘谞讬诐 爪讚讬拽讬诐 砖谞拽专讗讜 讛讚住讬诐:


砖诇诐 讘讙讜驻讜 砖诇诐 讻讜'. 诪砖诪注 诇讬讛 砖诇诐 讘讻诇 诪讬谞讬 讛砖诇讬诪讜转 砖讛诐 砖诇砖讛 讙讜祝 讜诪诪讜谉 讜谞砖诪讛 讚诪谞讬讬讛讜 诪驻拽转 注讬讬谉 驻讬专砖"讬 讛讻讗 讜讘讞讜诪砖 讛讜住讬祝 讜讝"诇 砖诇诐 讘讙讜驻讜 砖谞转专驻讗 诪爪诇注转讜 讜砖诇诐 讘诪诪讜谞讜 砖诇讗 讞住专 讻诇讜诐 诪讻诇 讗讜转讜 讚讜专讜谉 讜砖诇诐 讘转讜专转讜 砖诇讗 砖讻讞 转诇诪讜讚讜 讘讘讬转 诇讘谉 注讻"诇 讜讛讬讬谞讜 讚讗转专讞讬砖 诇讬注拽讘 谞讬住讗 讘讻诇 讗诇讜 讙' 讛砖诇讬诪讜转:


讜讬讞谉 讗转 驻谞讬 讙讜' 诪讟讘注 转讬拽谉 诇讛诐 讻讜'. 谞专讗讛 砖讚专砖讜 讻谉 讻讬讜谉 讚讻讘专 讻转讬讘 讜讬讘讗 讬注拽讘 砖诇诐 注讬专 砖讻诐 讚诪砖诪注 砖讘讗 诇注讬专 讜讗讞"讻 讻转讬讘 讜讬讞谉 讗转 驻谞讬 讛注讬专 讚诪砖诪注 砖诇讗 讘讗 注讚讬讬谉 讜讘讘"专 讚专砖讜 诪讝讛 砖谞讻谞住 注诐 讚诪讚讜诪讬 讞诪讛 讜拽讘注 诇讜 转讞讜诪讬谉 诪讘注"讬 讻讜' 注"砖 讜讛讻讗 讚专砖 诪讬谞讬讛 砖讞谞谉 讗转 讛驻谞讬诐 砖讘注讬专 诇诪专 诪讟讘注 讚讚专讱 讛讜讗 诇注砖讜转 注诇 讛诪讟讘注 爪讜专讛 讜驻谞讬诐 砖诇 注讬专 讜讻谉 诇诪专 讘砖讜讜拽讬诐 讜诇诪专 讘诪专讞爪讗讜转 砖讞谞谉 驻谞讬诐 砖诇 注讬专 讜专砖"讬 驻讬专砖 讚讚专讬砖 讜讬拽谉 讗转 讞诇拽转 讜讙讜' 诪诇砖讜谉 转讬拽讜谉 注讻"诇 讜讛讜讗 讚讞讜拽 讚诇讗 诪爪讬谞讜 诇砖讜谉 转讬拽讜谉 专拽 讘拽讛诇转 讜诇讗 谞诪爪讗 讘讝讜诇转 转讬"讜 讛砖讜专砖 讜讚讜"拽:





诪讛专"诐

讘讙诪' 谞注谞讛 专' 砖诪注讜谉 讘谉 讬讜讞讗讬 讜讗诪专 讜讻讜' 转拽谞讜 砖讜讜拽讬诐 诇讛讜砖讬讘 讘讛谉 讝讜谞讜转 讜讻讜' 讻爪"诇:


讘专砖"讬 讚"讛 砖诇 讗讜诪讛 讝讜 讗专诪讬讬诐 讻爪"诇:





讞讻诪转 砖诇诪讛

讙诪' 砖诪讘讟诇讬谉 讗转 讗讘讬讛谉 讻讜'. 谞"讘 专"诇 注"讻 讚讘专讬 讛讘专讬讬转讗 讜拽"诇:





专砖"砖

讙诪专讗 注诇 讛诪注砖专. 注讬' 驻讬专砖"讬 讜讻"诪 诇讛讚讬讗 诇拽诪谉. 讜诪讝讛 谞专讗讛 住转讬专讛 诇诪砖"讻 讛转讜住' 讘讘讻讜专讜转 (诇) 讚"讛 诪注砖专讜转 讜注诪砖"讻 砖诐 讘讛讙讛讜转讬] :



砖诐 讬讜住讬 砖砖转拽 讬讙诇讛 诇爪驻讜专讬. 讛住讛"讚 讘住讚专 转谞讗讬诐 讜讗诪讜专讗讬诐 讗讜转 讬' 讛讙讬讛 讚爪"诇 诪爪驻讜专讬:



砖诐 讞讝讜 讗讬谞砖讬 讚拽讗 讻专讘讬 讜讝专注讬 讗诪专 诪谞讬讞讬谉 讻讜'. 讗讝讬诇 诇砖讬讟转讬讛 讘专驻"讜 讚讘专讻讜转 讚讗诪专 讗驻砖专 讗讚诐 讞讜专砖 讻讜' 转讜专讛 诪讛 转讛讗 注诇讬讛 讗诇讗 讻讜':



专砖"讬 讚"讛 诪砖驻讟 专砖注讬诐 讻讜'. 诪讛 砖讘转讜转 诇诪讬谞讜讬 砖诇讛诐 讻讜'. 讘住"注 砖诇驻谞讬谞讜 诇讬转讗 诇讝讛. 讜注讬' 讘住驻"讘 讚注讚讬讜转 讘讛专注"讘 讜转讜讬"讟:





讛讙讛讜转 讬注讘"抓

讛讬讛 砖诐 专"讬 讜专讗讘"讬. 谞"讘 讝诐 讛诪注砖讛 讛讬讛 诪讗讜讞专 诇诪注砖讛 讚讘住诪讜讱 讻讚诪讜讻讞 诪谞讬讛 讜讘讬讛. 讜诇驻讬 砖讘讗讜转讜 诪注砖讛 讛拽讜讚诐 讻讻专 谞讙讝专 注诇 专' 讬讜住讬 砖讬讙诇讛 诇讻谉 诇讗 讛讬讛 专' 讬讜住讬 讻讗谉 讘讝讛 讛诪注砖讛 讗诇讗 专状讗 讘谞讜 讛讬讛 诪诪诇讗 诪拽讜诪讜:


砖诐 讛诇讱 讬讛讜讚讛 讘"讙 讜住驻专 讚讘专讬讛诐. 谞"讘 专讗讬转讬 讘住讬"讜 砖专"讬 讘谉 讙专讬诐 讛讬讛 诪讗讜"讗 讜诇驻讬 讝讛 讬转讻谉 砖谞转拽讬讬诐 讙讬讜专讗 注讚 讬' 诇讗 转讘讝讬 讗专诪讗讬 拽诪讬讛 (住谞讛讚专讬谉 爪"讚):


砖诐 讗诪专 诇讜 讘谞讬 讚讬 诇注讜诇诐 讻讜'. 谞状讘 讻诇讜诪专 讚讘专 注诇 诇讘讜 砖诇讗 讬注谞讬 砖诐 注讜讚 注诇 砖讗讬谞诐 注讜住拽讬诐 讘转讜专讛 (讻诪状砖 讚讛讜讛 诪讞讬 专"讗) 讻讬 讚讬 诇注讜诇诐 讘谞讜 砖转讜专转谞讜 讗讜诪谞转谞讜. 讛讬讗 转拽谉 注诇 讛注讜诇诐 讻讜诇讜 讜讗讬谉 诇讛注谞讬砖 讗讚诐 诪注转讛:


砖诐 砖诪注 专驻讘"讬 讞转谞讬讛. 谞"讘 讘砖诇讛讬 讗讚"专 谞专讗讛 砖讛讬讛 专砖讘"讬 讞转谞讜 砖诇 专驻讘"讬 讜注状讻 讛讗讞讚 讟"住. 讗诪谞诐 讘住驻专 讛讝讜讛专 谞专讗讬转 住转讬专讛 讘讝讛. 讻讬 讘讻"诪 诪讜讻讞 砖专"讗 讘谞讜 讚专砖讘"讬 讛讬讛 讞转谞讜 专驻讘"讬:





讘谉 讬讛讜讬讚注

转旨执讬谞讜止拽讜止转 讬讜止讻执讬讞讜旨!. 诪拽砖讬诐 讗诪讗讬 诇讗 拽砖讬讗 诪转讬谞讜拽转 注诇 专"讬 讜注诇 专讘讬 讗诇注讝专 讘专讘讬 讬讜住讬, 讜讘砖诇诪讗 诪讙讜讬诐 诇讬讻讗 拽讜砖讬讗 注诇 专"讬, 诪砖讜诐 砖讛诐 诪爪讜讜讬诐 注诇 砖驻讬讻讜转 讚诪讬诐 讜讛诇砖讜谉 讛专注 讙讜专诐 砖驻讬讻讜转 讚诪讬诐, 讚讗诪专讜 专讘讜转讬谞讜 讝"诇 诇讬砖谞讗 转诇转讗讬 拽讟讬诇转 诇转讗讬, 讜讻讬讜谉 讚专讗讜讬 诇讛讬讜转 讘讜 砖驻讬讻讜转 讚诪讬诐 诇讻讱 谞注谞砖讬诐 讘讜, 讜讻谉 注诇 专讘讬 讗诇注讝专 讘专讘讬 讬讜住讬 谞诪讬 诇讗 拽砖讬讗 诪讙讜讬诐 讚讛诐 诪爪讜讜讬诐 注诇 讛讙讝诇, 讜讻讬讜谉 讚讗讜讻诇讬诐 讙讝诇 讘驻讬讛诐 诇讻讱 诇讜拽讬谉, 讗讱 诪转讬谞讜拽讜转 拽砖讬讬讗 诇转专讜讜讬讬讛讜? 讜谞专讗讛 诇讬 讘住"讚, 讚诇讗 拽砖讬讬讗 诇专"讬 讜诇专"讗 诪转讬谞讜拽讜转, 讚讬砖 诇讜诪专 讛诪讛 诇讜拽讬谉 讘注讜谉 讗讘讬讛诐, 讜讻诪讜 砖讗诪专讜 诇注讬诇 讘旨址注植讜止谉 谞职讚指专执讬诐 讘旨指谞执讬诐 诪值转执讬诐 讻砖讛诐 拽讟谞讬诐, 砖谞讗诪专 (拽讛诇转 讛, 讛) 讜职讞执讘值旨诇 讗侄转 诪址注植砖值讉讛 讬指讚侄讬讱指, 讗诇讜 讘谞讬讜 讜讘谞讜转讬讜 砖诇 讗讚诐, 讗讱 诇专砖讘"讬 讛拽砖讜 诪转讬谞讜拽讜转 讻讜谞转诐 注诇 转讬谞讜拽讜转 砖诇 讘讬转 专讘谉 砖讛诐 注讜住拽讬诐 讘转讜专讛, 讚讗讬谉 住讘专讛 诇讜诪专 砖讬诪讜转讜 讘注讜谉 讘讬讟讜诇 转讜专讛 讚讗讘讜转诐, 诪讗讞专 砖讛诐 注爪诪诐 诪拽讬讬诪讬诐 注住拽 讛转讜专讛 讜讗讚讜拽讬诐 讘讜, 讗讘诇 讘砖讘讬诇 注讜谉 讗讞专 讗驻砖专 砖讬诪讜转讜 讘注讜谉 讗讘讬讛诐, 诪讗讞专 砖讛诐 拽讟谞讬诐 讜注讜讚诐 讘专砖讜转 讗讘讬讛诐, 讗讱 专砖讘"讬 讞砖讘 讻讜谞转诐 诇讛拽砖讜转 诪谉 转讬谞讜拽讜转 讛拽讟谞讬诐 讘讬讜转专 砖讗讬谉 讛讜诇讻讬诐 诇讘讬转 讛住驻专, 讻讬 讘讗诇讜 砖讻讬讞讛 诪讬讞讛 讟驻讬, 讜诇讻讱 讛砖讬讘 诇讛诐 讚诪讘讟诇讬诐 讗讘讬讛诐, 讜注转讛 讞讝专讜 讜讛拽砖讜 诇讜 讘驻讬专讜砖 诪转讬谞讜拽讜转 讚讘讬转 专讘谉, 讜讛砖讬讘 讝讜 讙讝专转 诪诇讱 讚讗祝 注诇 驻讬 砖注讜住拽讬诐 讘转讜专讛 讬诪讜转讜 讘注讜谉 讘讬讟讜诇 转讜专讛 砖诇 讗讘讬讛诐.



讙旨讜止讬执诐 讬讜止讻执讬讞讜旨. 拽砖讗 讜讛诇讗 讻讘专 讛拽砖讜 谞指砖讈执讬诐 讬讜止讻执讬讞讜旨, 讜讗讜转讛 转砖讜讘讛 砖讬讬讻讛 讻讗谉 讙诐 讻谉? 讜谞专讗讛 诇讬 讘住"讚 讚住讘专 讛诪拽砖讛 讗讬谉 讛讙讜讬诐 诪讘讟诇讬诐 讬砖专讗诇 诪转诇诪讜讚 转讜专讛, 讗诇讗 专拽 讛诪诇讱 讜讛砖专讬诐 砖诇讜拽讞讬诐 讗讜转诐 诇注讘讜讚转 讛诪诇讱, 讗讘诇 讙讜讬诐 注诪讗 讚讗专注讗 讗讬谉 诪讘讟诇讬诐 讗转 讬砖专讗诇, 讜讛砖讬讘 讚注诐 讻诇 讝讛 讬转讞讬讬讘讜 讙诐 讙讜讬诐 注诪讗 讚讗专注讗 讘砖讘讬诇 讘讬讟讜诇 砖注讜砖讬谉 讛砖专讬诐 砖诇讛诐.



专止讗砖讈 讛址诪职讚址讘旨职专执讬诐 讘旨职讻指诇 诪指拽讜止诐. 谞专讗讛 诇讬 讘住"讚 讗祝 注诇 讙讘 砖讛讬讛 讚讘专 讝讛 注诇 驻讬 讙讝讬专转 讛诪诇讱 讘砖讘讬诇 讻讘讜讚诐 讛谞讛 讙诐 诪谉 讛砖诪讬诐 讛讬讛 专爪讜谉 讘讚讘专 讝讛, 讻讬 专讗讜讬 讛讬讛 诇讻讱 诪爪讚 讘讞讬谞转讜 讜砖专砖讜, 讜讛讜讗 注诇 驻讬 诪"砖 诇注讬诇 讘讚祝 讻"讛 讘砖诐 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 注诪"砖 讘专讘讬 讬讛讜讚讛 讘谉 讗诇注讗讬 砖讛讬讛 讚讜诪讛 诇诪诇讗讱 讬注讜讬谉 砖诐, 讜谞诪爪讗 讻讬 讘爪讚 砖专砖讜 讜讘讞讬谞讜转讜 专讗讜讬 诇讛讬讜转 专讗砖 讛诪讚讘专讬诐, 讛讗' 讻讬 讛讜讗 诪砖讜专砖 拽讬谉 砖讛讜讗 讛讘讻讜专, 讜注讜讚 砖讝讻讛 诇讘讞讬谞转 谞驻砖 讚讗爪讬诇讜转 砖讛讬讗 讘住讜讚 讛讚讬讘讜专 砖讛讚讬讘讜专 讛讜讗 讘谞驻砖, 诇讻讱 讬讛讬讛 讛讜讗 专止讗砖讈 讛址诪职讚址讘旨职专执讬诐, 讜讙诐 讘旨职讻指诇 诪指拽讜止诐 讬注谉 讻讬 讝讻讛 诇讘讞讬谞转 讛谞驻砖 讚讗爪讬诇讜转 砖讻讜诇诇转 讙诐 讘讬"注 [讘专讬讗讛,讬爪讬专讛, 注砖讬讛], 诇讻谉 讛讜讗 专止讗砖讈 讘旨职讻指诇 诪指拽讜止诐.



讙旨职砖讈指专执讬诐, 诇执讟旨止诇 诪值讛侄诐 诪职讻指住执讬诐. 讬砖 诇讛拽砖讜转 讗诪讗讬 专讘讬 讬讛讜讚讛 谞拽讬讟 讙旨职砖讈指专执讬诐 拽讜讚诐 诪侄专职讞植爪指讗讜止转 讜专讘讬 砖诪注讜谉 谞拽讬讟 诇讛驻讱? 讜谞专讗讛 诇讬 讘住"讚 讚专讘讬 讬讛讜讚讛 讗转讗 诇砖讘讜讞讬, 讜讘讙砖专讬诐 讬砖 诇讬砖专讗诇 爪讜专讱 讟驻讬 诪谉 诪侄专职讞植爪指讗讜止转, 讚讗诐 诇讗 讬砖 诪专讞抓 诇讗 讗讬讻驻转 诇讛讜, 讻讬 讛诐 讘讙诇讜转诐 讗讬谉 诪转谞讛讙讬诐 讘转注谞讜讙讬 讛讙讜祝 讜讚讬 诇讛诐 诇讛讞诐 讞诪讬谉 诇专讞讜抓 驻谞讬讛诐 讜讬讚讬讛诐, 讗讘诇 讙旨职砖讈指专执讬诐 爪专讬讻讬谉 诇讛诐 诪讗讚, 讚讗诐 诇讗 讬砖 讙砖专 爪专讬讱 诇注讘讜专 讘诪注讘专讜转, 讜诪诇讘讚 住讻谞转 讛诪讬诐 讘讝诪谉 砖讬砖 专讜讞 拽砖讛, 注讜讚 讙诐 讻谉 讬讝讚诪谉 砖讗讚诐 谞讞驻讝 诇诇讻转 讜诇讗 讬诪爪讗 诇讜 诪注讘讜专转 砖讬诇讱 讘诪讛专讛, 诪讛 砖讗讬谉 讻谉 讙砖专 诪讜爪诇 诪住讻谞讛 讜讛讜讗 诪讜讻谉 讜注讜诪讚 讻讗讚诐 讛讛讜诇讱 讘专讞讜讘 讛注讬专. 讗讱 专讘讬 砖诪注讜谉 讘谉 讬讜讞讗讬 砖讘讗 诇讙谞讜转诐 诇讜诪专 砖讛诐 诪转讻讜讜谞讬诐 诇爪讜专讱 注爪诪谉, 谞拽讬讟 诪侄专职讞植爪指讗讜止转 讘专讬砖讗 砖讬砖 讘讛诐 爪讜专讱 注爪诪谉 讬讜转专 讬注谉 讻讬 谞注砖讬诐 诇讛转注谞讙 讘讛诐 讙讜驻诐, 讗讘诇 讙旨职砖讈指专执讬诐 讛讛专讜讜讞讛 诪讛诪讻住 讛讬讜爪讗 诇讛诐 诪砖诐 讛讻诇 讛讜诇讱 诇讞讬讬诇 讜诇砖讜诪专讬 讛注讬专, 讜讘讝讛 讬砖 转讜注诇转 讙诐 诇讬砖专讗诇, 讚讗诐 诇讗 讬砖 讞讬讬诇讜转 讜砖讜诪专讬诐 讗执讬砖讈 讗侄转 专值注值讛讜旨 讞址讬执旨讬诐 讘职旨诇指注讜止. 讜诪"砖 转旨执拽旨职谞讜旨 砖讈职讜指拽执讬诐, 诇职讛讜止砖讈执讬讘 讘旨指讛侄诐 讝讜止谞讜止转, 讗祝 注诇 讙讘 讚砖讜讜拽讬诐 讛讜讗 诪拽讜诐 砖诪讜讻专讬谉 砖诐 诪讗讻诇 讜诪砖转讛 讜诪诇讘讜砖讬诐? 讗驻砖专 讻讬 讛讬讛 讚专讻诐 诇讛讜砖讬讘 讘讞谞讬讜转 谞砖讬诐 讜讗讜诪专 讻讬 诇注讘讬专讛 谞转讻讜讜谞讜 讘讝讛, 讻讚讬 砖讬讛讬讛 讘讝讛 驻转讞讬诐 诇谞讗祝 讝讛 注诐 讝讛, 讻诪讜 注爪转 讘诇注诐 砖讬注抓 诇讘诇拽 讘砖讬讟讬诐.



讗执转职专指讞执讬砖讈 谞执讬住指讗, 讗执讬讘职专执讬 诇职讛讜旨 讞植专讜旨讘指讗 讜职注值讬谞指讗 讚旨职诪址讬旨指讗. 谞专讗讛 诇讬 讘住"讚 专诪讝讜 讘讝讛 诪谉 讛砖诪讬诐 注诇 诪讬转讜拽 讛讙讘讜专讜转 讘讞住讚讬诐 讗砖专 讬讛讬讛 注诇 讬讚讬 注住拽 转讜专转诐, 讜讛讬讬谞讜 讞指专讜旨讘 [216] 讘讙讬诪讟专讬讗 讙旨职讘讜旨专指讛 [216], 讜诪讬诐 讛诐 讞住讚讬诐, 讙诐 专诪讝讜 诇讛诐 砖讬拽讘诇讜 讛讬住讜专讬谉 讘砖诪讞讛 讻讚讬 砖讘讝讛 讬转诪转拽讜 讛讙讘讜专讜转. 讜注讜讚 谞专讗讛 诇讬 讘住"讚, 谞注砖讛 讛谞住 讘讞专讜讘 讜讘诪讬诐 砖讛诐 专讗砖讬 转讬讘讜转 诪"讞, 讻谞讙讚 诪"讞 诪注诇讜转 砖诇 讛转讜专讛, 讻讚讗讬转讗 讘讘专讬讬转讗 讚讗讘讜转 讛转讜专讛 谞拽谞讬转 讘诪"讞 诪注诇讜转, 讜讘讝讻讜转 砖讝讻讜 诇转讜专讛 讘砖诇讬诪讜转 讝讻讜 诇谞住 讝讛 砖讛讜讗 讘讞专讜讘 讜讘诪讬诐.
讜诪讛 砖讛讬讜 讬讜砖讘讬诐 注讚 爪讜讗专诐 讘讞讜诇, 谞专讗讛 诇讬 讘住"讚 诪诇讘讚 讟注诐 讛驻砖讟讬 注讜讚 讻讜讜谞讜 讘讝讛 诇转拽谉 讞讟讗 讗讚诐 讛专讗砖讜谉 砖驻讙诐 讘转讜讗专 讗讚诐, 砖讛驻专讬讚 讛讗诇"祝 讜讛讘讬讗 讚诐 诇注讜诇诐, 讜讛诪讛 注转讛 注住拽讜 讘转讜专讛 讛专诪讜讝讛 讘讗诇祝 诇砖讜谉 讗址诇旨讜旨祝, 讘讛讬讜转诐 讬讜砖讘讬诐 转讜讱 讛'讞讜诇' [44] 砖讛讜讗 诪住驻专 讚诐 [44], 讜讘讝讛 讞讬讘专讜 讗讜转 讗诇"祝 讘讗讜转讬讜转 讚诐 讜谞砖诇诐 砖诐 '讗讚诐' 讜诪"砖 诇指讘职砖讈讜旨 诪执讬讻职住讜旨 讜旨诪址爪职诇讜旨 诇讻讗讜专讛 转讬讘转 诪讻住讜 诇砖讜谉 讬转专? 讗讱 谞专讗讛 诇讬 讘讗 诇讜诪专 砖讛讬讜 诪讚拽讚拽讬诐 诇诇讘讜砖 讞诇讜拽诐 讘注讜讚诐 诪讻讜住讬诐 讘讞讜诇 讻讚讬 砖诇讗 讬拽讜诪讜 讘讛讬讜转诐 注专讜诪讬诐, 讜讛讗 讚讬转讘讜 转旨职专值讬住址专 砖讈职谞值讬, 谞专讗讛 诇讬 讻谞讙讚 讬"讘 砖讘讟讬 讬砖专讗诇, 砖注砖讜 讘讬砖讬讘转诐 转讬拽讜谉 诇讬"讘 砖讘讟讬 讬砖专讗诇, 讜诇讛讬讜转 砖砖讘讟 讬讜住祝 谞讞诇拽 诇砖谞讬 砖讘讟讬诐, 诇讻讱 谞转讙诇讙诇 讛讚讘专 讜讬砖讘讜 注讜讚 砖谞讛 讗讞转 讜谞砖诇诪讜 讬"讙 砖谞讬诐.



讗指转指讗 讗值诇执讬旨指讛讜旨 讜职拽指诐 讗址驻旨执转职讞指讗 讚旨执诪职注址专职转旨指讗, 讗指诪址专: 诪址讗谉 诇讜止讚职注值讬讛旨 诇职讘址专 讬讜止讞址讗讬 讚旨职诪执讬转 拽值讬住指专, 讜旨讘指讟执讬诇 讙旨职讝值讬专职转旨值讬讛旨?. 拽砖讗 讜讛诇讗 讗诇讬讛讜 讝讻讜专 诇讟讜讘 讛讬讛 讘讗 讗爪诇诐 讘讻诇 讬讜诐 讜注讜住拽 讘转讜专讛 注诪讛诐 讜诇诪讛 诇讗 讗诪专 诇讜 讚讘专 讝讛 驻讛 诇驻讛? 讜谞专讗讛 诇讬 讘住"讚 砖讘讗诪转 讛诐 讛讬讜 爪专讬讻讬谉 诇讬砖讘 砖诐 讬"讙 砖谞讬诐 诪讻诪讛 讟注诪讬诐 讻诪讜住讬诐, 讗诪谞诐 讛砖诐 讬转讘专讱 讬讜讚注 砖讘讬爪讬讗转诐 讬注砖讜 谞讝拽 诇讘专讬讜转 讻砖专讜讗讬诐 讗讜转诐 注讜住拽讬诐 讘注讜诇诐 讛讝讛 讜诪谞讬讞讬诐 注住拽 讛转讜专讛, 讻讬 诪讞诪转 讝讻讜转 讞讜诪专诐 讞讜砖讘讬谉 砖讻诇 讛注讜诇诐 专讗讜讬 诇讛诐 诇讛讬讜转 讻诪讜转诐, 讜讻讗砖专 注砖讜 讻谉 讘讬爪讬讗讛 专讗砖讜谞讛, 诇讻讱 诇讗 讘讗 讗诇讬讛讜 讝讻讜专 诇讟讜讘 诇讜诪专 诇讛诐 讘驻讬专讜砖 砖讬爪讗讜, 诪驻谞讬 砖专爪讛 讛砖诐 讬转讘专讱 砖讛诐 讬爪讗讜 诪注爪诪诐 讘讛砖诪注转 讚讘专讬诐 讗诇讜 砖讛砖诪讬注 讗讜转诐 讗诇讬讛讜, 讜讗讞专 砖讬爪讗讜 讜讬注砖讜 谞讝拽 讘注讜诇诐 讗讝 转爪讗 讘转 拽讜诇 讜转讗诪专 诇讛诐 诇职讛址讞植专执讬讘 注讜止诇指诪执讬 讬职爪指讗转侄诐? 讞执讝职专讜旨 诇执诪职注指专址转职讻侄诐! 讜讘讝讛 讬讚注讜 砖讗讬谉 讗砖诪讛 注诇 讗讬砖讬 讬砖专讗诇 砖注讜住拽讬诐 讘诪诇讗讻转诐 讜讗讬谉 谞讜讛讙讬诐 讻诪讜转诐, 讜讗讝 讗讞专 砖讬讜砖诇诐 讝诪谉 讛注拽专讬 砖诇 砖谞转 讬"讙 转爪讗 讗讝 讘转 拽讜诇 讘驻讬专讜砖 讜转讗诪专 诇讛诐 爪职讗讜旨 诪执谉 诪旨职注指专址转职讻侄诐!, 讜转讛讬讛 讬爪讬讗转诐 讘讻讘讜讚 讬讜转专 砖诇讗 注诇 讬讚讬 诪诇讗讱 讗诇讗 注诇 讬讚讬 讘转 拽讜诇, 讜讗讝 讗讞专 砖讻讘专 谞讜讚注 诇讛诐 诪讬爪讬讗讛 专讗砖讜谞讛 砖讬砖 讝讻讜转 诇讬砖专讗诇 砖注讜住拽讬诐 讘诪诇讗讻转 诇讗 讬爪讗 谞讝拽 诪讝讛, 讜讻讚讛讜讛 讛讻讬 讘讗诪转 讚职讻旨指诇 讛值讬讻指讗 讚旨址讛植讜指讛 诪址讞职讬值讬 专址讘旨执讬 讗侄诇职注指讝指专, 讛植讜指讛 诪指住执讬 专址讘旨执讬 砖讈执诪职注讜止谉 讘旨侄谉 讬讜止讞址讗讬, 讜诇讻谉 诪砖讜诐 讚讬爪讬讗讛 专讗砖讜谞讛 诇讗 讛讬转讛 讘讝诪谞讛, 讗诇讗 专拽 讛讬转讛 诇讛讜讚讬注诐 诪讛 砖专讗讜讬 诇讛讬讜转 讻诪谞讛讙 讛注讜诇诐 诇讻讱 诇讗 专爪讛 讛砖诐 讬转讘专讱 诇讜诪专 诇讗诇讬讛讜 讝讻讜专 诇讟讜讘 砖讬讜讚讬注诐 诇爪讗转, 讗讜 砖讬爪讗讜 注诇 讬讚讬 讘转 拽讜诇, 讜专拽 讻砖讛讙讬注 讝诪谉 讬爪讬讗转诐 讛讗诪讬转讬 讗讝 讛讜讚讬注诐 注诇 讬讚讬 讘转 拽讜诇 砖讛讜讗 讬讜转专 讻讘讜讚 诇讛诐. 讜诪"砖 诪执砖讈职驻旨址讟 专职砖讈指注执讬诐 讘旨职讙值讬讛执谞旨止诐, 砖讈职谞值讬诐 注指砖讉指专 讞止讚侄砖讈, 驻讬专讜砖 讻讬讜谉 讚讗驻讬诇讜 专砖注讬诐 讚讬 诇讛诐 讘讬"讘 讞讜讚砖, 讗诐 讻谉 讗谞讞谞讜 讗诐 讞讟讗谞讜 讘讚讘专 讝讛 诇砖专讜祝 讻诇 诪拽讜诐 砖讛讬讬谞讜 专讜讗讬谉, 讜讚讗讬 讚讬 诇谞讜 爪注专 讬"讘 讞讚砖 诇讻驻专 注诇讬谞讜.



讜职转执住职讙旨值讬 诇指讱职 讘旨职讞址讚?. 讬砖 诇讛拽砖讜转 转讬讘转 '诇指讱职' 诇砖讜谉 讬转专? 讜注讜讚 拽砖讗 诪讛 讚职讗指诪址专 诇值讬讛旨 诇执讘职专值讬讛旨: 讞指讝执讬 讻旨址诪旨指讛 讞植讘执讬讘执讬谉 诪执爪职讜讜止转 注址诇 讬执砖讉职专指讗值诇, 讛讜讛 诇讬讛 诇诪讬诪专 讚讘专 讝讛 拽讜讚诐 砖讗诪专 诇讗讜转讜 住讘讗 讜职转执住职讙旨值讬 诇指讱职 讘旨职讞址讚, 讚讗讞专 砖讗诪专 诇讛诐 讞址讚 讻旨职谞侄讙侄讚 '讝指讻讜止专', 讜职讞址讚 讻旨职谞侄讙侄讚 '砖讈指诪讜止专' 诪讛 讛讜住讬祝 讞讬讘讜讘 讘讻讱? 讜注讜讚 讬砖 诇讛拽砖讜转 诇诪讛 讛讜爪专讱 讘注诇 讛诪讗诪专 诇讛讙讬讚 诇谞讜 砖讗讜转讜 讛讗讬砖 讛讬讛 讝指拽值谉 讜讚讬 诇讜诪专 讞指讝讜旨 讞址讚 讙旨址讘职专指讗? 讜谞专讗讛 诇讬 讘住"讚 讚讬讚讜注 讻诪讜 砖讗诪专讜 讘讝讻讜转 讗讝讛专转 砖转讬 谞专讜转 砖讘转 讬讝讻讜 讛讗讬砖 讜讛讗砖讛 诇讛讜诇讬讚 讘谞讬诐 讞讻诪讬诐, (诪砖诇讬 讜, 讻讙) 讻执旨讬 谞值专 诪执爪职讜指讛 讜职转讜止专指讛 讗讜止专, 讻谉 讘讝讻讜转 砖转讬 讗讙讜讚讜转 讛讚住 讬讝讻讜 讛讗讬砖 讜讛讗砖讛 砖讛诐 讻谞讙讚 讘' 讛讗讙讜讚讜转 诇讛讜诇讬讚 讘谞讬诐 爪讚讬拽讬诐, 讻讬 讛爪讚讬拽讬诐 谞诪砖诇讜 诇讛讚住讬诐, 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 (讝讻专讬讛 讗' 讞') 讜职讛讜旨讗 注止诪值讚 讘值旨讬谉 讛址讛植讚址住执旨讬诐, 讜讻谉 讗诪专讜 专讘讜转讬谞讜 讝"诇 注诇 讗住转专 砖谞拽专讗转 讛植讚址住旨指讛 砖讛讬转讛 爪讚拽转, 讜讻谉 讻转讘 诪讛专砖"讗 讝"诇 讻诪讜 砖讘讝讻讜转 讛谞专讜转 讝讜讻讬谉 诇讘谞讬诐 讞讻诪讬诐, 讻谉 讘讝讻讜转 讗讙讜讚讜转 讛讛讚住 讝讜讻讬诐 诇讘谞讬诐 爪讚讬拽讬诐 讬注讜讬谉 砖诐. 讜诇讻谉 讬砖 讘注讬谞讬讬诐 砖转讬诐 讜讘讞讜讟诐 砖转讬 谞讞专讬讬诐, 谞诪爪讗 诇驻讬 讝讛 砖转讬 讗讙讜讚讜转 讛讛讚住 砖讛诐 讗' 讻谞讙讚 讛讗讬砖, 讜讗' 讻谞讙讚 讛讗砖讛 诪住讜讙诇讬诐 诇讛讜诇讬讚 讘谞讬诐 爪讚讬拽讬诐. 讜讘讝讛 诪讜讘谉 讛诪讗诪专 讛讬讟讘 讻讬 转讞诇讛 讻砖砖讗诇讜 注诇 讛讛讚住 诇指诪旨指讛 诇指讱职, 讜讛砖讬讘 讘砖讘讬诇 讻讘讜讚 砖讘转 诇讗 讗诪专 诇专讘讬 讗诇注讝专 讞指讝执讬 讻旨址诪旨指讛 诪执爪职讜讜止转 讞植讘执讬讘执讬谉 注址诇 讬执砖讉职专指讗值诇, 讚讬砖 诇讜诪专 诇讗 讟专讞 讜讬讙注 诇讛讘讬讗 讛讛讚住 诇讻讘讜讚 砖讘转 讘砖讘讬诇 讞讘讜讘 讛诪爪讜讛 讗诇讗 讘砖讘讬诇 讛住讙讜诇讛 砖诇讛, 诪驻谞讬 砖讘讝讻讜转 诪爪讜转 讛讛讚住 诇讻讘讜讚 砖讘转 讝讜讻讬谉 诇讘谞讬诐 爪讚讬拽讬诐, 讜讗诐 讻谉 讝讛 讗驻砖专 诪转讻讜讬谉 诇讟讜讘转讜 讜讛谞讗转讜, 讻讬 讛讗讘 讜讛讗诐 诪转讻讘讚讬谉 讘讘谉 爪讚讬拽 讜诪转讘讝讬谉 讘讘谉 讻住讬诇, 讜诇讻谉 讞讝专 讜讗诪专讜 诇讬讛 转执住职讙旨值讬 诇指讱职 讘旨职讞址讚, '诇指讱职' 讚讬讬拽讗, 砖讗转讛 讝拽谉 讜讗讬谞讱 专讗讜讬 诇讛讜诇讬讚 讘谞讬诐, 讜讗诐 讻谉 诇诪讛 诇讱 砖转讬 讗讙讜讚讜转 砖讛诐 讗讞讚 讻谞讙讚 讛讗讬砖, 讜讗讞讚 讻谞讙讚 讛讗砖讛, 砖讘讝讛 讬讛讬讜 讝讜讻讬谉 砖讬讜讜诇讚 诪砖谞讬讛诐 讘谞讬诐 爪讚讬拽讬诐? 讜讛砖讬讘 诇讜 讜讻讬 讗转讛 讞讜砖讘 砖讗谞讬 诇拽讞转讬 砖转讬 讗讙讜讚讜转 讗讞转 讘砖讘讬诇讬 讜讗讞转 讘砖讘讬诇 讗砖转讬 讻讚讬 砖谞讜诇讬讚 讘谞讬诐 爪讚讬拽讬诐, 讗讬谉 讝讛 讻讜谞转讬, 讗诇讗 讻讜谞转讬 诇讞讘讜讘 讛诪爪讜讛 讘讬讜转专, 讜诇拽讞转讬 砖转讬诐 讗' 讻旨职谞侄讙侄讚 '讝指讻讜止专', 讜讗' 讻旨职谞侄讙侄讚 '砖讈指诪讜止专' 讜讗讝 注转讛 讗诪专 诇讜 诇专讘讬 讗诇注讝专 讘谞讜 讞指讝执讬 讻旨址诪旨指讛 讞植讘执讬讘执讬谉 诪执爪职讜讜止转 注址诇 讬执砖讉职专指讗值诇, 讜讘讝讛 诪讜讘谉 诪诪讬诇讗 诪讛 砖讛讜爪专讱 讘注诇 讛诪讗诪专 诇诇诪讚讬谞讜 砖讛讬讛 讗讜转讜 讙讘专讗 '讝指拽值谉'.



讛植讜指讛 拽指讗 讗指专执讬讱职 诇值讬讛旨 诇职讘执讬砖讉职专值讬讛旨. 拽砖讗 讘砖诇诪讗 讛讜讗 讘注爪诪讜 诇讗 讬讻讜诇 诇专讞讜抓 讜诇谞拽讜转 讻诇 讙讜驻讜 诪讗讞专讬讜 讛讬讟讘, 砖讬砖 诪拽讜诐 砖诇讗 转讙讬注 讬讚讬讜 讗诇讬讜 讜讙诐 讗讬谉 专讜讗讛讜, 讗讱 诇诪讛 讛讜爪专讱 诇注砖讜转 讚讘专 讝讛 注诇 讬讚讬 讞诪讬讜, 讜讛讬讛 诇讛谞讬讞 诇专讘讬 讗诇注讝专 讘谞讜 诇专讞讜抓 诇讜? 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讚讛讘谉 诇讗 讬专讞抓 注诐 讗讘讬讜 讘诪专讞抓 诪砖讜诐 讛专讛讜专, 讜讛讜讗 讛讚讬谉 讗讚诐 注诐 讞诪讬讜, 讜讻转讘 诪讜专"诐 (讘讬"讚 住讬诪谉 专诪"讘) 讚讛讗讬讚谞讗 谞讛讙讜 诇专讞讜抓 诪驻谞讬 砖讗讬谉 讚专讻诐 诇注诪讜讚 注专讜诪讬诐 诇讙诪专讬 注讬讬谉 砖诐, 讜诇讻谉 专讘讬 讗诇注讝专 讻讬讜谉 砖讛讜讗 注爪诪讜 爪专讬讱 诇专讞讬爪讛 谞讻谞住 诇诪专讞抓 注专讜诐, 讜讻讬讜谉 砖谞讻谞住 注专讜诐 诇讙诪专讬 讜讗讘讬讜 讙诐 讻谉 讛讬讛 砖诐 注专讜诐 诇讙诪专讬 诇讗 讛讜讛 讗驻砖专 砖讬专讞爪讛讜 专讘讬 讗诇注讝专 讘谞讜, 讜诇讻谉 谞讻谞住 专讘讬 驻讬谞讞住 讘谉 讬讗讬专 讞诪讬讜 讘诪诇讘讜砖 讗讞专 讻讬 讛讜讗 诇讗 讛讬讛 爪专讬讱 诇专讞讜抓, 讜讛专讞讬抓 讗转 讞转谞讜 讚讘讝讛 诪讜转专, 讻讬 讚讜拽讗 讛讞转谉 诇讗 讬专讗讛 讗转 讞诪讬讜 注专讜诐, 讗讘诇 讞诪讬讜 砖专讬 诇专讗讜转 讗转 讞讜转谞讜 注专讜诐 讻谞讜讚注. 讜旨诪址讛 砖讈侄讗指诪址专 诇值讬讛旨: 讗址砖讈职专侄讬讱职 砖讈侄专职讗执讬转址谞执讬 讘旨职讻指讱职, 讛讬讬谞讜 讻讬 讘诪注诇讛 砖诇讬 讙诐 讗转讛 转转注诇讛, 讜讻诪讜 砖讗诪专讜 讘专讬砖 讗讚专讗 讚讘讛讗讬 讬讜诪讗 讗注讟专讜 诇专讘讬 驻讬谞讞住 讘谉 讬讗讬专 讞诪讜讱 讞诪砖讬谉 注讟专讬谉 讘砖讘讬诇 讗讜专讬讬转讗 讚讬诇讱, 讜讗诐 讻谉 '讗讜止讬' [17] 砖讗诪专转 讛讜讗 诪转讛驻讱 诇诪住驻专 '讟讜止讘' [17]. 讜诪讛 砖讗诪专讜 讛植讜指讛 诪职驻指专值拽 诇值讬讛旨 专址讘旨执讬 砖讈执诪职注讜止谉 讘旨侄谉 讬讜止讞址讗讬 注侄砖讉职专执讬诐 讜职讗址专职讘旨指注指讛 驻旨值讬专讜旨拽值讬 讛讜讗 讻谞讙讚 注砖专讬诐 讜讗专讘注讛 爪讬专讜驻讬 砖诐 '讗讚谞讬' 讗讘诇 讬"讘 驻讬专讜拽讬 讚专' 驻谞讞住 讘谉 讬讗讬专 讛诐 讻谞讙讚 讬"讘 爪讬专讜驻讬 '讛讜讬"讛' 讜诇讻谉 砖诇 专' 砖诪注讜谉 讘专 讬讜讞讗讬 注讚讬祝 讟驻讬, 讻讬 讗诇讜 讛拽讜砖讬讜转 讜讛转讬专讜爪讬诐 讛诐 转讜专讛 砖讘注诇 驻讛 砖讛讬讗 讘讞讬谞转 砖诐 '讗讚谞讬' 讜讛诪住驻专 诪讻讜讜谉 诇讘讞讬谞转 讛诇讬诪讜讚 讛讬讟讘.
讜讘讗讜驻谉 讗讞专 谞专讗讛 诇讬 讚专' 驻谞讞住 讘谉 讬讗讬专 讛讜讗 讛讬讛 专讜爪讛 讘讞讝拽转 讛讬讚 诇拽讬讬诐 诪爪讜讛 讙讚讜诇讛 讝讜 诇讛专讞讬抓 讗转 专' 砖诪注讜谉 讘专 讬讜讞讗讬 讛拽讚讜砖 讜讻诪讜 砖讗诪专讜 讘诪讚专砖 驻专砖转 讘讛专 诪讛 砖讗诪专 讛诇诇 讛讝拽谉 讘砖讘讞 讛专讞讬爪讛 砖讛讜讗 诪爪讜讛 讙讚讜诇讛 诇讛专讞讬抓 讛讗讚诐 砖谞讘专讗 讘爪诇诐 讗诇讛讬诐 讜讛讘讗转讬 讚讘专讬 讛诪讚专砖 诇拽诪谉 注诇 讚祝 谞讜"谉 讬注讜讬讬谉 砖诐.



讛讜止讗执讬诇 讜职讗执转职专指讞执讬砖讈 谞执讬住指讗, 讗值讬讝执讬诇 讗址转职拽执讬谉 诪执诇旨职转指讗. 讬砖 诇讛拽砖讜转 诪讗讬 转诇讬讬讗 讛讗 讘讛讗? 讜谞专讗讛 诇讬 讘住"讚 讚讬讚讜注 讚讗诪专讜 专讘讜转讬谞讜 讝"诇 讗诐 讗讚诐 注讜砖讬谉 诇讜 谞住 诪谞讻讬谉 诇讜 诪讝讻讬讜转讬讜, 讗讱 讬砖 爪讚讬拽讬诐 砖讬注砖讛 诇讛诐 讻诪讛 谞住讬诐 讜讗讬谞讜 诪谞讻讛 诇讛诐 讻诇讜诐, 讗诇讗 注讜砖讛 注诪讛诐 讛谞住讬诐 讘转讜专转 '爪讚拽讛' 讜讻诪讜 砖讻转讘转讬 讘住"讚 注诇 驻住讜拽 (转讛讬诇讬诐 讻讚, 讛) 讬执砖指旨讉讗 讘职专指讻指讛 诪值讗值转 讛殖' 讜旨爪职讚指拽指讛 诪值讗直诇止讛值讬 讬执砖职讈注讜止, 讗诪谞诐 讝讛 转诇讜讬 讘讚讘专 讗讞讚 砖讗诐 讗讜转讜 爪讚讬拽 讗讜讛讘 诇注砖讜转 讞住讚 讞谞诐 注诐 讛讘专讬讜转 砖注讜砖讬谉 诇讛诐 讟讜讘讛, 砖讗讬谉 诇讜 讛谞讗讛 诪诪谞讜 讗讝 诪讚讛 讻谞讙讚 诪讚讛, 讬注砖讛 诇讜 讛拽讘"讛 谞住讬诐 讘转讜专转 爪讚拽讛 讜诪转谞转 讞谞诐 砖讗讬谉 诪谞讻讛 诇讜 诪讝讻讬讜转讬讜 讻诇讜诐! 讜讝讛 砖讗诪专 讻讬讜谉 讚讗转专讞讬砖 谞讬住讗 讘讘专讬讗转 讛讞专讜讘 讜讛诪讬诐 讜讘砖诪专转讬 讘诪注专讛, 讗讝 讘讻讚讬 砖诇讗 讗讛讬讛 讘讻诇诇 讛注讜砖讬谉 诇讜 谞住 诪谞讻讬谉 诪讝讻讬讜转讬讜 诇讻谉 讗转拽讬谉 诪诇转讗 砖讛讜讗 讚讘专 讛谞讗讛 诇讘专讬讜转 砖讗讬谉 诇注爪诪讜 讛谞讗讛 诪诪谞讜, 讜讗讝 诪诪讬诇讗 讙诐 讛拽讘"讛 讬转谞讛讙 注诪讬 讘诪讚转 讛讞住讚 讜诇讗 讬谞讻讛 诪讝讻讬讜转讬 讘注讘讜专 讛谞住讬诐, 讜诇讻谉 转讬拽谉 讚讘专 讟讜讘 诇讘谞讬 讗讚诐 讘谞拽讬讜转 讛诪拽讜诐 诪谉 讛讟讜诪讗讛, 讜讛讜讗 诇讗 讛讬讛 爪专讬讱 诇讝讛 讻诇诇, 讻讬 诇讗 讛讬讛 讙专 砖诐, 讜讙诐 诇讗 讛讬讛 讻讛谉. 讜讘讝讛 讬讜讘谉 讘住"讚 诇转专抓 拽讜砖讬讗 讗讞专讬转讬, 讚诇诪讗讬 讛讜爪专讱 诇讛讘讬讗 讛讗讬 讚专砖讛 讚'砖讈指诇值诐' 讘旨职讙旨讜旨驻讜止 讜讻讜' 讚诇讗 砖讬讬讻讛 诇注谞讬谉, 讜讚讬 诇讛讘讬讗 讚专砖讛 砖诇 (讘专讗砖讬转 诇讙, 讬讞) 讜址讬执旨讞址谉 讗侄转 驻职旨谞值讬 讛指注执讬专, 讜诇驻讬 讛讗诪讜专 诪讜讘谉 讛讬讟讘, 讚讛讘讬讗 讚专砖讛 讚'砖讈指诇值诐' 讘旨职讙旨讜旨驻讜止 诇讛讜讻讬讞 讚诇讗 讛讬讛 讬注拽讘 讗讘讬谞讜 注"讛 爪专讬讱 诇转讬拽讜谞讬诐 讗诇讜 砖诇 诪址讟职讘旨值注址 讜职砖讈职讜指拽执讬诐 讜讻讬讜爪讗, 讜诇讗 注砖讛 讝讗转 讗诇讗 讘砖讘讬诇 讗谞砖讬 讛注讬专, 讜讛讬讬谞讜 讻讬 讛讬讛 砖讈指诇值诐 讘旨职讙旨讜旨驻讜止 砖讛讬讛 讘专讬讗 讗讜诇诐 讜讗讬谉 诇讜 砖讜诐 诪讬讞讜砖 讜诇讗 讛讬讛 爪专讬讱 诇诪专讞抓 讻诇诇. 讜诇诪讗谉 讚讗诪专 诪址讟职讘旨值注址 转旨执拽旨值谉 诇指讛侄诐 诪驻讜专砖 讘砖诐 讛讙讗讜谉 讘注诇 谞讜讚注 讘讬讛讜讚讛 讝"诇 讚讜讚讗讬 讛讬讛 诇讛诐 诪址讟职讘旨值注址 讜专拽 讞讬讚砖 诇讛诐 砖讬注砖讜 讗转 讛诪讟讘注 注讙讜诇 讜诇讗 诪专讜讘注, 讻讚讬 砖讘讝讛 讬讝讻讜专 讘注诇 讛诪诪讜谉 砖讙诇讙诇 讛讜讗 砖讞讜讝专 讘注讜诇诐 讜诇讗 讬转讙讗讛 讘诪诪讜谞讜, 注诇 讚专讱 砖讗诪专讜 诇诪讛 谞拽专讗讜 讝讜讝讬诐 砖讝讝讬诐 讜讛讜诇讻讬诐 诪讝讛 诇讝讛, 讜注诇 讻谉 讛讬讛 讗驻砖专 诇讜诪专 砖讘讝讛 讛转讬拽讜谉 讻讬讜谉 诇讟讜讘转 注爪诪讜, 诇注砖讜转 诇注爪诪讜 诪讝讻专转 注诇 讬讚讬 爪讜专转 讛诪讟讘注 讘注讬讙讜诇 讻讚讬 砖诇讗 讬转讙讗讛 讞住 讜讞诇讬诇讛 讘诪诪讜谉 砖诇讜, 讜讗讝 驻专讞 讬驻专讞 诪讬讚讜*, 诇讝讛 讗诪专 '砖讈指诇值诐' 讘旨职诪指诪讜止谞讜止 专爪讜谞讜 诇讜诪专 砖诇诐 讛讜讗 诪爪讚 诪诪讜谞讜, 砖诇讗 讛讬讛 诪诪讜谞讜 讬讜讻诇 诇讛讬讜转 诇讜 住讬讘讛 诇讛讘讬讗讜 诇讬讚讬 讙讗讜讛 讞住 讜讞诇讬诇讛, 讜讗诐 讻谉 诇讗 讛讬讛 爪专讬讱 诇注爪诪讜 讘转讬拽讜谉 讜诪讝讻专转 讝讛 砖注砖讛 诇讛诐 讘诪讟讘注. 讜诇诪讗谉 讚讗诪专 砖讈职讜指拽执讬诐 转旨执拽旨值谉 诇指讛侄诐, 讙诐 讻谉 讛讬讛 讗驻砖专 砖讬讗诪专 讗讚诐 讻讬讜谉 诇讟讜讘转讜 讻讚讬 砖讬砖讘讜 讘讞谞讬讜转 讘谞讬讜 讜讘谞讬 讘讬转讜 讜讬住讞专讜 讗转 讛讗专抓 讜讬专讜讬讞讜, 讜诇讝讛 讗讜诪专 '砖讈指诇值诐' 讘旨职转讜止专指转讜止 砖讛讬转讛 转讜专转讜 讗诪谞讜转讜 诇拽讘讜注 讬砖讬讘讛 讘注住拽 讛转讜专讛 诇诇诪讜讚 讜诇诇诪讚, 讜诪讗讞专 砖讛讬讜 讘谞讬 讘讬转讜 诪讞讜讘砖讬 讘讬转 讛诪讚专砖 讗讬谉 诇讛诐 注住拽 讘讞谞讬讜转 砖讘砖讜讜拽讬诐, 讜诇讝讛 讗诪专 '砖讈指诇值诐' 讘旨职转讜止专指转讜止 讜讘砖诇讬诪讜转 讛讬讗 诇诇诪讜讚 讜诇诇诪讚 诇讘谞讬讜 讜诇讘谞讬 讘讬转讜 讜讗讬谉 诇讛诐 爪讜专讱 讘砖讜讜拽讬诐 讻讬 讗讬谉 诇讛诐 驻谞讗讬 诇讻讱, 讜谞诪爪讗 讻诇 诪讛 砖转讬拽谉 讛讜讗 诇讟讜讘转 讗讞专讬诐, 讜讛讬讬谞讜 讻讚讬 砖注诇 讬讚讬 讻谉 诇讗 讬谞讻讛 诇讜 讛拽讘 讛诪讝讻讬讜转 砖诇讜, 砖讬注砖讛 注诪讜 谞住讬诐 讘讞谞诐 诪讚讛 讻谞讙讚 诪讚讛. [*讜讗注转讬拽 诪转拽 诇砖讜谞讜 砖诇 讘注诇 讛谞讜讚注 讘讬讛讜讚讛 讝爪状诇 讘住驻专讜 壮讗讛讘转 爪讬讜谉壮 (讚专讜砖 讞诪讬砖讬, 讚状讛 注讜讚 讬状诇 诪讟讘注): 讛谞讛 讻诇 讛诪讟讘注讜转 讞植讚指砖执讈讬诐 讜职讙址旨诐 讬职砖指讈谞执讬诐 讗砖专 讛诐 注讜讘专 诇住讜讞专 讻讜诇诐 讛诐 注讙讜诇讬诐, 讜讗驻砖专 讛讜拽讘注 诪转讞诇讛 诪拽讚诪转 讚谞讗 诇注砖讜转 讛诪讟讘注讜转 注讙讜诇讬诐, 诇讗 注诇 转诪讜谞讛 讗讞专转, 诇专诪讝 讚讘专 注讙讜诇 诪转注讙诇 讜诪转讙诇讙诇, 讜讗讬谉 诇讜 转拽讜诪讛 讘诪拽讜诐 讗讞讚, 讜讛讜讗 讙诇讙诇 讛讞讜住状专 讛讞讜讝专 讘注讜诇诐, 诇专诪讜讝 砖诇讗 讬讛讬讛 注讬拽专 讘讟讞讜谞讜 砖诇 讗讚诐 注诇 注讜砖专讜, 讜职注止砖侄讉讛 注止砖侄讈专 讜职诇止讗 讘职诪执砖职讈驻指旨讟 讘址旨讞植爪执讬 讬指诪指讬讜 讬址注址讝职讘侄谞旨讜旨, 讻讗砖专 讗谞讜 专讜讗讬诐 讘注讬谞讬谞讜 讻诪讛 注砖讬专讬 注诐 讬专讚讜 诪谞讻住讬讛诐, 讜讻诇 讝讛 讛讜讗 讻讬 诪转讞讬诇讛 讛讬讛 拽谞讬讬谞诐 砖诇讗 讘讬讜砖专, 讜讙讝讬诇转 讛诪住, 砖讻诇 讗讞讚 注讜砖讛 转址旨讞职讘只旨诇讜止转 专侄砖讈址注 诇讛拽诇 诪注诇 注爪诪讜 讜诇讛讻讘讬讚 注诇 讗讞专讬诐, 讜讝讛 讚讘专 讛诪住讜专 诇诇讘 讜谞讗诪专 讘讜 壮讜讬专讗转 诪讗诇讛讬讱壮 讜讬注诇讛 注诇 讝讻专讜谞诐 讻诪讛 注砖讬专讬诐 诪讚讜专讜转 砖诇驻谞讬谞讜 诪讛 注诇转讛 讘讛诐, 讜讘谞讬讛诐 诪讞讝专讬诐 注诇 讛驻转讞讬诐, 讜讻诇 讝讛 诇讚注转讬 注讘讜专 讙讝讬诇转 讛诪住!]



"讜址讬旨指讘止讗 讬址注植拽止讘 砖讈指诇值诐" (讘专讗砖讬转 诇讙, 讬讞), 讜职讗指诪址专 专址讘: '砖讈指诇值诐' 讘旨职讙旨讜旨驻讜止, '砖讈指诇值诐' 讘旨职诪指诪讜止谞讜止, '砖讈指诇值诐' 讘旨职转讜止专指转讜止. 讬砖 诇讛拽砖讜转 讛讜讛 诇讬讛 诇讛拽讚讬诐 '转讜止专指转讜止' 讜诇诪讛 讛讝讻讬专讜 讘讗讞专讜谞讛? 讜谞专讗讛 诇讬 讘住"讚, 讻讬 诪讬 砖讬砖 诇讜 诪讞讜砖讬诐 讜诪讻讗讜讘讜转 讘讙讜驻讜 讗讬谞讜 讬讻讜诇 诇讛讬讜转 砖讈指诇值诐 讘旨职转讜止专指转讜止, 讻讬 讬住讜专讬 讙讜驻讜 讬注砖讜 诇讜 讘讬讟讜诇 转讜专讛, 讜讻谉 诪讬 砖讗讬谞讜 注砖讬专 讗讜 讬砖 诇讜 注讜砖专 讜专讜讗讛 讘讜 讛驻住讚讜转 讗讬谉 诇讜 讚注转 爪诇讜诇讛 诇诇讬诪讜讚 讛转讜专讛, 诇讻谉 讛拽讚讬诐 砖转讬诐 讗诇讛, 诇讜诪专 诪讗讞专 砖讛讬讛 砖讈指诇值诐 讘旨职讙旨讜旨驻讜止 砖讗讬谉 诇讜 砖讜诐 诪讬讞讜砖 讜诪讻讗讜讘, 讜讙诐 砖讈指诇值诐 讘旨职诪指诪讜止谞讜止 砖讛讬讛 注砖讬专 讜诇讗 讛讬讛 诇讜 砖讜诐 讛驻住讚 讜谞讝拽 讘诪诪讜谞讜 诇讻讱 讛讬讛 砖讈指诇值诐 讘旨职转讜止专指转讜止. 讗讜 谞专讗讛 诇讬 讘住"讚 诇驻专砖 砖讈指诇值诐 讘旨职讙旨讜旨驻讜止 砖讛讬讛 讘专讬讗 讗讜诇诐 讜讗讬谉 诇讜 砖讜诐 诪讬讞讜砖, 讜讗诇 转讞砖讜讘 砖讘专讬讗讜转 砖诇讜 讘讙讜驻讜 讘讗讛 诇讜 诪爪讚 砖讛讬讛 诪驻讝专 诪诪讜谉 讛专讘讛 注诇 注爪诪讜 讘讗讻讬诇讛 讞砖讜讘讛 讜砖转讬讛 诪专讜讘讛 讜诪诇讘讜砖讬诐 讟讜讘讬诐, 诇讻讱 讛讬讛 讘专讬讗 讗讜诇诐, 诇讝讛 讗诪专 砖讈指诇值诐 讘旨职诪指诪讜止谞讜止 砖诇讗 讛讬讛 诪驻讝专 诪谉 诪诪讜谞讜 讬讜转专 诪讚专讱 讛注讜诇诐 讻诇诇, 砖讛讜爪讗讜转 砖诇讜 诇讗 讛讬讛 诪专讜讘讬诐 讜注诐 讻诇 讝讛 讛讬讛 砖讈指诇值诐 讘旨职讙旨讜旨驻讜止. 讜讗诇 转讞砖讜讘 讻讬讜谉 砖诇讗 讛讬讛 诪驻讝专 诪诪讜谞讜 讘讛讜爪讗讜转 讛讬讛 诪诪讜谞讜 讞讘讬讘 注诇讬讜, 讜诇讻讱 讛讬讛 诪讗讘讚 讝诪谉 讘砖诪讬专转 诪诪讜谞讜 讜讘讛专讜讜讞转讜, 砖讛讬讛 注讜砖讛 诪砖讗 讜诪转谉 诇讛专讘讜转 诪诪讜谉 讜讗讝 讛讬讛 讘讟诇 诪注住拽 讛转讜专讛, 诇讝讛 讗诪专 砖讛讬讛 砖讈指诇值诐 讘旨职转讜止专指转讜止 砖注讜住拽 讘转讜专讛 讬诪讬诐 讜诇讬诇讜转 讜讗讬谞讜 讘讟诇, 讜 注诐 讻诇 讝讛 讛讬讛 诪诪讜谞讜 谞砖诪专 讜诪专讜讬讞 讛专讘讛. 讗讱 讬砖 诇讛拽砖讜转 讘砖诇诪讗 讙讜驻讜 谞讝讻专 诇讛讚讬讛 讘讻转讜讘 讚讻转讬讘 (讘专讗砖讬转 诇讙, 讬讞) 讜址讬旨指讘止讗 讬址注植拽止讘 砖讈指诇值诐, 讜讛砖诇诐 拽讗讬 注诇 讛讙讜祝 讗讱 转讜专转讜 讜诪诪讜谞讜 诪谞讗 诇谉? 讜谞专讗讛 讚谞专诪讝讜 讘转讬讘转 砖讈指诇值诐 砖讛讜讗 专讗砖讬 转讬讘讜转 砖诇诐 诇讬诪讜讚讜 诪诪讜谞讜.



诪址讟职讘旨值注址 转旨执拽旨值谉 诇指讛侄诐. 谞专讗讛 诇讬 讻讬 讛诐 讛讬讜 诪砖转诪砖讬诐 讘诪讟讘注 砖诇 诪诇讻讬诐 讗讞专讬诐 讜诇讗 讛讬讛 诇讛诐 诪讟讘注 注诇 砖诪诐, 讜讛讜讗 讬注抓 讗讜转诐 诇砖讘专 讛诪讟讘注讜转 砖讘讬讚诐 讜诇注砖讜转 诪讟讘注 讞讚砖 注诇 砖诪诐, 讜讝讛 讬讛讬讛 诇讛诐 诇讻讘讜讚 讜诇转驻讗专转 讻讗讞讚 讛诪诇讻讬诐. 讜谞专讗讛 诇讬 讻讬 诪讗转 讛' 讛讬转讛 讝讗转 诇讛讙讚讬诇 砖诪诐 讘诪讟讘注 讻讚讬 诇讛砖讜讜转诐 注诐 砖讗专 诪诇讻讬讜转, 砖讗讝 讗讞专 讻讱 讻讗砖专 讬讛专讙讜 讛砖讘讟讬诐 讗谞砖讬 砖讻诐 讜诪诇讻讛 讬爪讗 诇讛诐 砖诐 讙讚讜诇 砖讗讘讚讜 注讬专 诪诇讜讻讛.





讘谞讬讛讜

讗址砖讈职专侄讬讱职 砖讈侄专职讗执讬转址谞执讬 讘旨职讻指讱职, 砖讈侄讗执诇职诪指诇值讗 诇止讗 专职讗执讬转址谞执讬 讘旨职讻指讱职, 诇止讗 诪指爪指讗转指 讘旨执讬 讻旨指讱职. 谞专讗讛 诇讬 讘住"讚, 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讻讜谞讜转 讚专讜砖 谞驻讗, 讚祝 诪讞 注"讙), 砖讛诪讜住专 注爪诪讜 注诇 拽讚讜砖 讛砖诐 注讜砖讛 砖谞讬 讝讜讜讙讬诐, 砖讛诐 讝讜讜讙 注诇讬讜谉 砖诇 讞讜"讘 [讞讻诪讛 讜讘讬谞讛] 讘住讜讚 讱' 驻砖讜讟讛, 讜讝讜讜讙 转讞转讜谉 砖诇 转驻讗专转 讜诪诇讻讜转 砖讛讜讗 讘住讜讚 讻' 讻驻讜驻讛. 讜讘讝讛 驻讬专砖 住讜讚 讛诪讗诪专 (诪谞讞讜转 讻讟.) 砖讗诪专 讛砖讬状转 诇诪砖讛 专讘讬谞讜 注诇 专讘讬 注诇 专讘讬 注拽讬讘讛 '砖转讜拽 讻讱 注诇讛 讘诪讞砖讘讛' 砖讝讻讛 诇拽讬讬诐 砖谞讬 讝讜讜讙讬诐 砖诇 '讻讱' 注讬讬谉 砖诐.
讜讻谉 专砖讘"讬 注诇讬讜 讛砖诇讜诐 讘讗讜转讜 爪注专 诪注专讛, 讝讻讛 诇注砖讜转 转诪讬讚 讘' 讝讜讜讙讬诐 砖诇 讞讻诪讛 讜讘讬谞讛 讛专诪讜讝 讘讗讜转 讱' 驻砖讜讟讛, 讜砖诇 转驻讗专转 讜诪诇讻讜转 砖专诪讜讝 讘讗讜转 讻' 讻驻讜驻讛, 砖讛诐 讗讜转讬讜转 '讻讱'. 讜诇讝讛 讗讜诪专 讗址砖讈职专侄讬讱职 砖讈侄专职讗执讬转址谞执讬 讘旨职讻指讱职 讚讛讬讬谞讜 讬住讜专讬谉 拽砖讬诐 讗诇讜, 诇止讗 诪指爪指讗转指 讘旨执讬 讻旨指讱职, 专讜爪讛 诇讜诪专 讘讝讜讜讙 砖诇 '讻旨指讱职' 砖讛诐 注诇讬讜谉 讜转讞转讜谉 砖注讜砖讬诐 注诇 讬讚讬 转诪讬讚.





讙诇讬讜谉 讛砖"住 - 专讘讬 注拽讬讘讗 讗讬讙专

砖诐 讗"诇 诇讘专讬讛 谞砖讬诐 讚注转谉 拽诇讛 注诇讬讛谉. 注讬' 诪讙"讗 住住"讬 拽谞"讜:


砖诐 讘注讬讚谉 爪诇讜讬讬 诇讘砖讜. 注讬讬谉 诇注讬诇 讚祝 讬讗 注"讗 转讜住' 讚"讛 讻讙讜谉 专砖讘"讬:


讙诪' 讘诪注专转讗 讗转讗 讗诇讬讛讜. 讘讬专讜砖诇诪讬 驻"讟 讚砖讘讬注讬转 讛讜讗 讘注谞讬谉 讗讞专 讜注讜讚 砖诐 注谞讬谞讬诐 谞驻诇讗讬诐 诪专砖讘"讬:

